Kaalvoetrugby op sy beste by Midstream CollegeVier-en-dertig provinsiale laerskoolrugbyspanne was in aksie by die Blou Bulle se Millenniumdag by Midstream College. Meer as 30 provinsiale laerskoolspanne (o. 12 en o. 13) was Saterdag in aksie by die Blou Bulle se Millenniumdag by Midstream College. En oudergewoonte het die kaalvoetrugbyspelers vir pragdrieë, kraglopies en stewige duikslae gesorg. Spanne van die gasheerunie, Cheetahs, Griffons, Leeus, Limpopo Blou Bulle, Luiperds, Pumas en Valke, het tot die toeskouers se vermaak (en trots) bygedra. Die Blou Bulle se o. 13A-groep het hul Griffons-teenstanders in die laaste wedstryd van die dag met 34 – 0 geklop. Volgens Midstream College se Conrad Steyn is dit ’n voorreg om die seuns te sien speel. “Kaalvoetrugby bly maar vir my ’n teken van kindwees. Rugby is eg Suid-Afrikaans en dit is belangrik dat ons moet voortgaan om die liefde vir die sportsoort onder jong mense te kweek,” het Steyn gesê. “Kaalvoetrugby is ’n teken van kindwees.” Dit is ook g’n maklike taak om só ’n rugbydag te organiseer nie; dit is immers die grootste bondedag met die meeste spanne betrokke. Alle belanghebbendes – van die provinsiale rugbyunies en die organiseerder tot die skool se personeellede en die borge – speel ’n belangrike rol in die dag se sukses. “Dit is ongelooflik om ’n jong seun – met geen bymotiewe nie, slegs die liefde vir die spel – in aksie te sien.” Die dag het sy doel gedien: Dit was ’n baie goeie kleedrepetisie vir later vanjaar se nasionale weke. Bondev-veld: Blou Bulle (o. 12A) 27 – 0 teen Griffons (o. 12A) Blou Bulle (o. 13-vyftiental) 24 – 5 teen Griffons (o. 13-vyftiental) Leeus (o. 13A) 33 – 0 teen Cheetahs (o. 13A) Limpopo Blou Bulle (o. 13A) 20 – 17 teen Luiperds (o. 13A) Pumas (o. 13A) 19 – 5 teen Valke (o. 13A) Blou Bulle (o. 13A) 34 – 5 teen Griffons (o. 13A). Meerkat-veld: Leeus (o. 12B) 22 – 0 teen Cheetahs (o. 12B) Valke (o. 12B) 5 – 5 teen Pumas (o. 12B) Luiperds (o. 12B) 7 – 5 teen Limpopo Blou Bulle (o. 12B) Blou Bulle (o. 12B) 38 – 0 teen Griffons (o. 12B) Leeus (o. 12A) 7 -5 teen Cheetahs (o. 12A) Valke (o. 12A) 31 – 5 teen Pumas (o. 12A). Steenbok-veld: Limpopo Blou Bulle (o. 12A) 10 – 10 Luiperds (o. 12A) Luiperds (o. 13-vyftiental) 22 – 17 Limpopo Blou Bulle (o. 13-vyftiental) Pumas (o. 13-vyftiental) 21 – 5 Valke (o. 13-vyftiental) Leeus (o. 13-vyftiental) 24 – 10 Cheetahs (o. 13-vyftiental) Cheetahs (o. 13C) 24 – 14 Griffons (o. 13C).